Usavršeni "teremin"ponovo popularan
Artur Harison, ekspert za teremin, bavi se tim elektronskim instrumentom već četiri decenije
„Teremin“ ima i osoben izgled i karakterističan zvuk, koji se često povezuje sa naučnofantastičkim filmovima. Artur Harison se bavi „tereminom“ gotovo četiri decenije. „ Harison je rešio da ga rastavi i usavrši konstrukciju. Dvadeset godina kasnije, počeo je da pravi sopstvene projekte i osnovao firmu „Harison instruments“. Otada je prodao hiljade „teremina“. Ono što instrument čini jedinstvenim je činjenica da ne treba ni da ga dotaknete da biste svirali. Harison jedva primetno pokreće ruke po vazduhu da bi kontrolisao visinu i jačinu zvuka. Ploče, koje se obično nazivaju antenama, u stvari su elektrode. Kako Harison pokreće ruke, količina električne energije se menja, menjajući struju u kolu, koje kontroliše zvuk. Originalni „teremin“, koji je izumeo ruski naučnik Leon Teremin 1919, imao je jednu vertikalnu i jednu horizontalnu antenu. Harison je razvio konstrukciju sa ravnim pločama. Iako je imao nekoliko profesionalnih nastupa kao muzičar, pa čak postao i član jednog orkestra stacioniranog u Vašingtonu, Harison sebe smatra prvo i pre svega konstruktorom „teremina“. Harison će tokom ove godine svirati još više, kada se njegov sastav pod imenom „Kasets“, posle prekida od 2008. godine, ponovo okupi.